**DĖL ROKIŠKIO SUAUGUSIŲJŲ IR JAUNIMO MOKYMO CENTRO REORGANIZAVIMO**

2021 m. gegužės 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu ir 18 straipsnio 1 dalimi, Lietuvos Respublikos civilinio kodekso 2.96 straipsniu, 2.97 straipsnio 3 dalimi, 2.99 straipsnio 1 ir 2 dalimis, 2.101 ir 2.103 straipsniais, Lietuvos Respublikos biudžetinių įstaigų įstatymo 4 straipsnio 2 dalimi, 3 dalies 1, 4 punktais, 4 dalimi, 14 straipsniu, Lietuvos Respublikos švietimo įstatymo 44 straipsnio 2, 6 dalimis, Mokyklų, vykdančių formaliojo švietimo programas, tinklo kūrimo taisyklėmis (aktuali redakcija), patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768, Rokiškio rajono savivaldybės bendrojo ugdymo mokyklų tinklo pertvarkos 2021–2025 metų bendruoju planu, patvirtintu Rokiškio rajono savivaldybės tarybos 2021 m. kovo 26 d. sprendimu Nr. TS-55 „Dėl Rokiškio rajono savivaldybės bendrojo ugdymo mokyklų tinklo pertvarkos 2021–2025 metų bendrojo plano patvirtinimo“, Rokiškio rajono savivaldybės tarybos 2021 m. kovo 26 d. sprendimu Nr. TS-57 „Dėl sutikimo reorganizuoti Rokiškio suaugusiųjų ir jaunimo mokymo centrą, prijungiant jį prie Rokiškio Juozo Tumo-Vaižganto gimnazijos“, Rokiškio rajono savivaldybės taryba

n u s p r e n d ž i a:

1. Reorganizuoti nuo 2021 m. rugpjūčio 31 d. biudžetinę įstaigą Rokiškio suaugusiųjų ir jaunimo mokymo centrą, prijungiant jį prie Rokiškio Juozo Tumo-Vaižganto gimnazijos, kuri, kaip juridinis asmuo, po reorganizavimo tęs veiklą. Rokiškio suaugusiųjų ir jaunimo mokymo centras, kaip juridinis asmuo, po reorganizavimo baigs veiklą.

2. Patvirtinti Rokiškio suaugusiųjų ir jaunimo mokymo centro reorganizavimo, prijungiant jį prie Rokiškio Juozo Tumo-Vaižganto gimnazijos, sąlygų aprašą (pridedama).

3. Patvirtinti Rokiškio Juozo Tumo-Vaižganto gimnazijos nuostatus (pridedama).

4. Įpareigoti Rokiškio suaugusiųjų ir jaunimo mokymo centro direktorių iki 2021 m. rugpjūčio 31 d. išregistruoti Rokiškio suaugusiųjų ir jaunimo mokymo centrą iš Juridinių asmenų registro ir atlikti visus su tuo susijusius veiksmus teisės aktų nustatyta tvarka.

5. Įgalioti Rokiškio Juozo Tumo-Vaižganto gimnazijos direktorių pasirašyti patvirtintus nuostatus ir įpareigoti juos įregistruoti Juridinių asmenų registre.

6. Pavesti Rokiškio rajono savivaldybės merui ir administracijos direktoriui įstatymų nustatyta tvarka atlikti visus su Rokiškio suaugusiųjų ir jaunimo mokymo centro reorganizavimu susijusius veiksmus iki 2021 m. rugpjūčio 31 d.

7. Nustatyti, kad Rokiškio rajono savivaldybės administracijos Švietimo ir sporto skyrius yra atsakingas už šio sprendimo įgyvendinimą.

8. Pripažinti netekusiais galios Rokiškio Juozo Tumo-Vaižganto gimnazijos nuostatus, patvirtintus Rokiškio rajono savivaldybės tarybos 2020 m. gruodžio 23 d. sprendimo Nr. TS-314 „Dėl Rokiškio Juozo Tumo-Vaižganto gimnazijos ir Rokiškio pagrindinės mokyklos nuostatų patvirtinimo“ 1.1 papunkčiu, nuo šio sprendimo 3 punkte nurodytų Rokiškio Juozo Tumo-Vaižganto gimnazijos nuostatų įregistravimo Juridinių asmenų registre datos.

Šis sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos

Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Rita Elmonienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO SUAUGUSIŲJŲ IR JAUNIMO MOKYMO CENTRO REORGANIZAVIMO“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – atlikti visus su Rokiškio suaugusiųjų ir jaunimo mokymo centro reorganizavimu susijusius veiksmus.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Lietuvos Respublikos civilinis kodeksas, Lietuvos Respublikos biudžetinių įstaigų įstatymas, Lietuvos Respublikos švietimo įstatymas, Mokyklų, vykdančių formaliojo švietimo programas, tinklo kūrimo taisyklės (aktuali redakcija), patvirtintos Lietuvos Respublikos Vyriausybės 2011 m. birželio 29 d. nutarimu Nr. 768, Rokiškio rajono savivaldybės bendrojo ugdymo mokyklų tinklo pertvarkos 2021–2025 metų bendrasis planas, patvirtintas Rokiškio rajono savivaldybės tarybos 2021 m. kovo 26 d. sprendimu Nr. TS-55 „Dėl Rokiškio rajono savivaldybės bendrojo ugdymo mokyklų tinklo pertvarkos 2021–2025 metų bendrojo plano patvirtinimo“, Rokiškio rajono savivaldybės tarybos 2021 m. kovo 26 d. sprendimas Nr. TS-57 „Dėl sutikimo reorganizuoti Rokiškio suaugusiųjų ir jaunimo mokymo centrą, prijungiant jį prie Rokiškio Juozo Tumo-Vaižganto gimnazijos“.

**Sprendimo projekto esmė.**

Atlikti visus su Rokiškio suaugusiųjų ir jaunimo mokymo centro reorganizavimu susijusius veiksmus teisės aktų nustatyta tvarka: reorganizuoti nuo 2021 m. rugpjūčio 31 d. biudžetinę įstaigą Rokiškio suaugusiųjų ir jaunimo mokymo centrą, prijungiant jį prie Rokiškio Juozo Tumo-Vaižganto gimnazijos; patvirtinti Rokiškio suaugusiųjų ir jaunimo mokymo centro reorganizavimo, prijungiant jį prie Rokiškio Juozo Tumo-Vaižganto gimnazijos, sąlygų aprašą; patvirtinti Rokiškio Juozo Tumo-Vaižganto gimnazijos naujos redakcijos nuostatus; įpareigoti Rokiškio suaugusiųjų ir jaunimo mokymo centro ir Rokiškio Juozo Tumo-Vaižganto gimnazijos direktorius atlikti visus su reorganizavimu susijusius veiksmus; pavesti savivaldybės merui ir administracijos direktoriui įstatymų nustatyta tvarka atlikti visus su Rokiškio suaugusiųjų ir jaunimo mokymo centro reorganizavimu susijusius veiksmus; nustatyti, kad Švietimo ir sporto skyrius yra atsakingas už šio sprendimo įgyvendinimą.

**Galimos pasekmės, priėmus siūlomą tarybos sprendimo projektą:**

**teigiamos** – teisės aktų vykdymas, Rokiškio rajono savivaldybės bendrojo ugdymo mokyklų tinklo pertvarkos 2021–2025 metų bendrojo plano įgyvendinimas, mokyklų valdymo optimizavimas;

**neigiamos** – nenumatyta.

**Kokia sprendimo nauda Rokiškio rajono gyventojams.**

Optimizuotas Rokiškio suaugusiųjų ir jaunimo mokymo centro ir Rokiškio Juozo Tumo-Vaižganto gimnazijos valdymas, užtikrinant kokybišką gimnazijai priskirtų funkcijų vykdymą, siekiant geresnės ugdymo kokybės bei  efektyvesnio išteklių naudojimo.

**Finansavimo šaltiniai ir lėšų poreikis**.

Valstybės biudžeto lėšos – 12634 Eur, savivaldybės biudžeto lėšos – 6318 Eur (planuojamos tokios lėšos 6 mokytojų išeitinėms išmokoms mokėti).

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo ir sporto skyriaus vedėjo pavaduotoja Rita Elmonienė